**УСТАВ**

**на Народно читалище**

**НЧ “Пробуда 1908 г.”**

**Село Поповица**

**Община Садово**

**Област Пловдив**

**приет от общо събрание състояло се на 02.11.2009 г. в НЧ „Пробуда 1908 г.”**

**Село Поповица**

**ГЛАВА ПЪРВА**

**ОБЩИ ПОЛОЖЕНИЯ**

**Чл.1. Народно читалище – “ Пробуда 1908 г.” е юридическо лице с нестопанска дейност, отделно от членовете си, учредено съгласно разпоредбите на Закона за народните читалища, Закона за юридическите лица с нестопанска цел, Устава и Решението на учредителното събрание.**

**Чл. 2.** НЧ **“ Пробуда 1908 г.”** е традиционно, самоуправляващо се българско културно-просветно сдружение в с. **Поповица**, което изпълнява държавни културно-просветни задачи. В неговата дейност могат да участват всички физически лица, без оглед на възраст и пол, политически и религиозни възгледи и етническо самосъзнание.

**Чл. 3.** НЧ **“Пробуда 1908 г.”** с. **Поповица** поддържа най-тесни връзки и сътрудничество с местната власт, като участва най-активно в организацията и провеждането на общински културно-просветни прояви, съобразява своята дейност със стратегията на Общината в областта на културата.

**Чл. 4.** НЧ  **„Пробуда 1908 г.”** провежда своята културно-просветна дейност във взаимодействие с учебните заведения, културните институти, църквата, семинарията, обществените и стопански организации и фирми, които извършват или подпомагат културната дейност за обогатяването естетическата култура на населението.

*Наименование:*

Чл. 5. Наименованието на читалището е Народно читалище **“ Пробуда 1908 г.”**

*Седалище и адрес на управление:*

Чл. 6. Седалището и адреса на управление на читалището е:

**с. Поповица, общ. Садово, обл. Пловдив**

**ІІ. ГЛАВА ВТОРА**

ЦЕЛИ И ЗАДАЧИ

**Чл. 7.** Основната цел на читалището е да задовалява потребностите на гражданите,свързани със:

* развитие и обогатяване на културния живот
* запазване на обичаите и традициите на населението от района и града
* разширяване знанията на гражданите и приобщаването им към ценностите и постиженията на науката, изкуството и културата.
* възпитаване в дух на демократизъм, родолюбие и общочовешка нравственост.
* възпитаване и утвърждаване на национално самосъзнание.
* развитие на културно-информационни дейности.
* предоставяне на социални и информационни услуги на населението.

**Чл. 8.** За постигане на тази цел, Читалището извършва основни дейности, като:

* Поддържа общодостъпна библиотека с читалня.
* Подпомага любителското художествено творчество на колективи и изпълнители, съобразно условията и възможностите на читалището.
* Организира школи, кръжоци, курсове, клубове по интереси, видеопоказ, празненства, концерти,чествания, конкурси и др.
* Организира изложби на отделни или групи художници.
* Утвърждаване на здравето като висока ценност за индивида и обществото.
* Разработване и реализация на проекти, насочени към разширяване на знанията на гражданите на Пловдив и приобщаването им към ценностите и постиженията на науката, изкуството и културата.
* Разработване, координиране, управление и изпълнение на проекти и програми, насочени към запазване на обичаите и традициите на българският народ, възпитание и утвърждаване на националното самосъзнание, съответстващи на целите и задачите на читалището.
* Развитието и утвърждаването на духовните ценности, гражданското общество, здравеопазването, образованието, науката, културата, техниката, технологиите и физическата култура.
* Подпомагане на социално слабите, на инвалидите или лицата, нуждаещи се от грижи.
* Подпомагането на социалната интеграция и личностната реализация на гражданите на Община Пловдив в неравностойно положение**.**
* Защитата на човешките права или на околната среда.

**Чл. 9.** Читалището може да извършва и други дейности, подпомагащи изпълнението на

основните му цели и задачи, с изключение на използване на читалищни помещения за клубове на

политически организации, религиозни секти и други дейности, противоречащи на добрите нрави,

националното самосъзнание и традиции.

**Чл .10.** Читалището няма право да организира и предоставя имуществото си за хазартни игри и нощни заведения.

**Чл .11.** Читалището може да се съюзява с други читалища за защита на своите интереси, за провеждане на съвместни дейности и инициативи.

**ІІІ. ГЛАВА ТРЕТА :**

УПРАВЛЕНИЕ

**Чл .12. /1/** Членовене на читалището са индивидуални, колективни и почетни.

**/2/** Индивидуалните членове биват действителни и спомагателни:

1. ДЕЙСТВИТЕЛНИТЕ ЧЛЕНОВЕ са дееспособни лица, които плащат редовно годишния си

членски внос и имат право на глас. Право на глас да избира има само действителен член, който е

платил членския си внос поне за послидната година, преди отчетно-изборното събрание.Той има право да получава пълна информация по интересуващите го въпроси от дейността на читалището.

2. За членове на Настоятелството се избират лица, които са действителни членове на читалището.

3. СПОМАГАТЕЛНИ ЧЛЕНОВЕ са лица под 18 г. Те нямат право да избират и да бъдат избирани в ръководните органи на читалището и имат съвещателен глас.

4. КОЛЕКТИВНИТЕ ЧЛЕНОВЕ съдействат за осъществяване целите и задачите на читалището,

подпомагат неговата дейност, поддържането и обогатяването на материалната му база и имат право на 1 глас. Колективните членове могат да бъдат:

--професионални организации

--стопански организации

--кооперации и сдружения

--културно-просветни и любителски клубове и творчески колективи

5. ПОЧЕТНИ ЧЛЕНОВЕ могат да бъдат български и чужди граждани с изклчителни заслуги към читалището.

6. ЧЛЕНОВЕТЕ НА ЧИТАЛИЩЕТО СА ДЛЪЖНИ:

· да спазват устава на Читалището.

· да плащат редовно годишния си членски внос.

· да опазват имуществото на читалището.

· да участват в дейността на Читалището, според възможностите си.

· да не уронват доброто име на Читалището.

член 12А Прекратяване на членството:

1. По собствено желание чрез подаване на молба до Настоятелството на читалището, която се разглежда в едномесечен срок;
2. При не плащане на членски внос за срок по-дълъг от една календарна година;
3. При не спазване на Устава на читалището и оронване на доброто име на читалището;
4. При смърт;

**Чл .13.** Органи на читалището са Общото събрание, Настоятелството и Проверетелната комисия.

**Чл .14.** Върховен орган на читалището е Общото събрание, което се състои от всички членове, имащи право на глас.

**Чл .15./1/** ОБЩОТО СЪБРАНИЕ:

1. Изменя и допълва Устава.

2. Избира и освобождава членове на Настоятелството.Проверителната комисия и Председателя.

3. Приема вътрешни актове, необходими за организацията и основни насоки за дейността на читалището.

4. Изключва членове на читалището.

5. Приема бюджета на читалището и годишния отчет за цялостната дейност.

6. Утвърждава годишния членски внос.

7. Взема решение за членуване или прекратяване членството на Читалището в Читалищния съюз.

8. Отменя решения на органите на Читалището.

9. Взема решения за откриване на филиали на Читалището.

10.Взема решения за прекратяване на Читалището.

11.Взема решения за отнасяне до съда на ръководството или отделни читалищни служители и членове за незаконосъобразностни действия.

**/2/** Решенията на Общото събрание са задължителни за ръководните органи на читалището.

**Чл .16./1/** Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от действителните членове на Читалището.

**/2/** Поканата за събрание трябва да съдържа дневния ред, датата, часа, мястото на провежданего му и кой го свиква.Тя трябва да бъде получена от действителните членове не по-късно от 7 дни преди датата на провеждането му. В същия срок на общодостъпни места трябва да бъде обявено и съобщение за събранието.

**/3/** Общото събрание е законно, ако на него присъстват най-малко половината от имащите право на глас членове на Читалището. При липса на кворум, събранието се насрочва за друга, но не по-рано от една седмица. Тогава събранието е законно, колкото и членове да се явят.

**/4/** Решенията по чл.15, ал.1 т.1 4,8,9,10 се вземат с мнозинство най-малко от две трети от всички членове. Останалите решения се вземат с мнозинство повече от половината от присъстващите членове.

**Чл .17./1/** Ръководен орган на Читалището между Общите събрания е Настоятелството, което се състои най-малко от 3 члена, избрани за срок от три години. Същите да нямат роднински връзки по права и съребрена линия до четвърта степен, да не са осъждани на лишаване от свобода и да нямат конфликт на интереси съгласно Закона за конфликта на интереси.

**/2/** НАСТОЯТЕЛСТВОТО:

1. Свиква Общото събрание.

2. Осигурява изпълнението на неговите решения.

3. Подготвя и внася в Общото събрание проекти за бюджет, щат и годишната програма за културна дейност.

4. Подготвя и внася в Общотосъбрание отчет за дейността на читалището.

5. Назначава секретаря на Читалището и утвърждава длъжностната му характеристика.

Секретарят се явява административен ръководител и организира и ръководи цялостната оперативна дейност на читалището.Той представлява читалището заедно и поотделно с председателя на настоятелството.

6. Приема нови членове на читалището.

7. Предлага годишния членски внос.

8. Провежда най-малко 4 заседания годишно. Те са редовни, ако на тях присъстват повече от половината от членовете.

9. На първото заседание се избира зам.председател и се разпределят отговорностите между членовете по отделни направления на дейността.

**/3/** Настоятелството взема решения с мнозинство повече от половината на членовете му

**Чл .18.** Председателят на Читалището е член на Настоятелството и се избира от Общото събрание за срок от 3 години.

ПРЕДСЕДАТЕЛЯТ:

1. Организира дейността на Читалището, съобразно закона, Устава и решенията на Общото събрание.

2. Представлява Читалището заедно и поотделно със секретаря на читалището.

3. Свиква и ръководи заседанията на Настоятелството и председателства Общото събрание.

4. Ръководи текущата дейност на Читалището.

5. Отчита дейността си пред Настоятелството и Общото събрание

6. Сключва и прекратява трудовите договори със служителите, съобразно бюджета на Читалището и въз основа Решение на Настоятелството.

7. Подпомага и контролира дейността на секретаря и служителите на читалището.

8. В негово отсъствие го заместват зам.председателя и секретаря.

9. По решение на Настоятелството, секретарят може да изпълнява функциите на председателя.

**Чл .19./1/** ПРОВЕРИТЕЛНАТА КОМИСИЯ се състои от трима члена и се избира за срок от три години.

**/2/** Членове на Проверителната комисияне не могат да бъдат лица, които са в трудовоправни отношения с Читалището или са роднини на членове на Настоятелството по права линия, съпрузи, братя, сестри и роднини по свотовство от първа степен.

**/3/** Проверетелната комисия осъществява контрол върху дейността на Настоятелството и председателя на Читалището по спазване на закона, Устава и решенията на Общото събрание.

**/4/** При констатирани нарушения, Проверетелната комисия уведомява Общото събрание, а при данни за извършени престъпления и органите на прокуратурата.

**Чл .20.** Не могат да бъдат избирани за членове на Настоятелството и Проверетелната комисия лица, които са осъждани и лишавани от свобода за умишлени престъпления от общ характер.

**ІV. ГЛАВА ЧЕТВЪРТА :**

ИМУЩЕСТВО И ФИНАНСИРАНЕ

**Чл .21.** Имуществото на Читалището се състои от дълготрайни материални активи и малоценни и малотрайни предмети.

**Чл .22.** Читалището набира средства от следните източници:

1. Членски внос.

2. Културно-просветна дейност.

3. Субсидии от държавния и общински бюджет.

4. Наеми от движимо и недвижимо имущество.

5. Дарения и завещания.

6. Други приходи.

7. Сумите на читалището се влагат по негови сметки в банка и се изразходват в съответствие с неговия бюджет.

8. Сумите от дарение се изразходват според волята на дарителите или по решение на Настоятелството, ако няма налице волеизявление.

9. Читалищното настоятелство награждава парично и материално прявили се читалищни служители и изявени членове, допринесли за обогатяване дейността на Читалището.

**Чл .23.** Читалищното настоятелство изготвя годишните отчети за приходите и разходите, който се приема от Общото събрание. Отчетът за изразходваните от бюджета средства, заедно с отчета за дейността, се предсавят в Общината на специализирания орган по културата.

**Чл .24.** Счетоводната отчетност се води в пълно съответствие със Закона за счетоводството и подзаконовите документи по нея.

V. **Г ЛАВА ПЕТА :**

ПРЕКРАТЯВАНЕ

**Чл .25.** Читалището може да бъде прекратено по решение на Общото събрание, вписано в регистъра на окръжния съд.То може да бъде прекратено с ликвидация или по решение на Окръжния съд, ако:

1. Дейността му противоречи на закона, Устава и добрите нрави.

2. Имуществото му не се използва според целите и предмета на дейността на Читалището.

3. Е налице трайна невъзможност Читалището да действа.

**Чл .26.** Активите на прекратеното Читалище, останали след ликвидацията, се разпределят между други читалища по ред, установен с наредба на министъра на културата, министъра на финансите, съгласувана с Националния съвет по читалищно дело, като се има предвид регионалния принцип.

VI.**Г ЛАВА ШЕСТА :**

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

&.1. Празникът на Читалището е на: **„Св. Дух”**

&.2. Печата на читалището представлява:

Настоящият Устав е приет от ОБЩО СЪБРАНИЕ на **02.11.2009 г.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

####  ГОДИШЕН ОТЧЕТ ЗА ДЕЙНОСТТА НА

#### НЧ „ПРОБУДА „1908” ЗА 2018 г.

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината.

Отчетният период обхваща периода януари-декември 2018 година. Един отрязък от дванадесет месеца, в които членовете на читалището и настоятелство работихме заедно за това да утвърдим вече изградените дейности , да преосмислим приоритетите и неговите форми за реализация и обогатяване на годишната програма и културния календар на читалището и библиотеката.

Дейността на НЧ „Пробуда 1908”, в съответствие с чл.3 и чл.4 на читалищен устав е съпричастна с целия обществен и културен живот в село Поповица и общината. Всички значими културно-масови мероприятия и прояви са организирани както от читалищното ръководство, така и от кметство Поповица. Традиция е заедно да се подготвят и провеждат утвърдените празници и мероприятия. Днес със своята дейност читалището доказва, че е изградено на принципите на доброволността и че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата.Тук е мястото, където широк кръг деца и възрастни изучават културно- историческото наследство на родния край, занимават се с творчество и ползват различни видове услуги.

**● МИСИЯ**

Мисията на читалище „Пробуда 1908” Поповица е да съхранява националното културно наследство и родовата памет, да култивира благоприятна среда за развитие, да привлича младите и обществено ангажираните хора от селото, като им създава благоприятна среда за културна, творческа и образователна изява, да популяризира културните постижения като принос към световната култура, да осигурява достъп до информационни технологии.

За нас винаги е било важно да награждаме позиции и традиции, защото освен хранилище на местни бит и култура читалището е и иновативна организация, която се развива, отчитайки приоритети на днешния ден, защото идваме от епохата на Възраждането и отиваме в бъдещето, където е важно да оставим диря от която е видно, че имаме богата родова памет.

**● ОСНОВНИ ЦЕЛИ**

 • Да насърчава участието на общността в читалищната дейност

• Да инициира нови форми на работа с цел приобщаване на различни общности към читалищната дейност

• Квалификация и достигане на ново ниво на компетентност /за екипа /

• Привличане на по-голям финансов ресурс, обезпечаващ дейностите и издръжката на материалната база

• Разширяване на партньорствата с цел утвърждаване на читалището като средище за изява и като авторитетна гражданска организация

• Развитие капацитета на читалището в посока осигуряване на социални услуги чрез разработване на проекти

**● ВИЗИЯ**

 Визията на читалището е за организация, която създава среда за съхранение и популяризиране на традиционната българска култура и ценности чрез танцовите състави: МлТС „Тракийка”, ДТС „Ритъм”, ДТС „Хоп-троп”, ДТС „Гайтанче” и певческите групи: ПГ „Пъстра китка” , ПГ „Бяла лилия”, Група за стари градски и шлагерни песни „Романтика”, за творческа изява чрез Клуб за пресъздаване на народни обичаи „Традиция” и Любителска театрална формация „Ентусиасти”. За достъп до знание и информационни технологии /посредством възможностите на библиотеката/.

**● ДЕЙНОСТИ**

Основните дейности, които развива читалището, са библиотечно информационна, културно-просветна, художествено-творческа и образователна.

**І. Библиотечно-информационна дейност**

**А**. **Обща информация** - Библиотеката при читалището е разположена върху 66 кв.м. площ, разпределени в една заемна зала – за възрастни и детски отдел, една читалня и едно книгохранилища. Библиотеката предлага достъп както до фондовете си, така и до интернет пространството. В читалнята са обособени сбирки от материали по различни теми. БИБЛИОТЕЧНО-ИНФОРМАЦИОННИЯ ЦЕНТЪР – продължава работата по проект Фондация „Глоб@лни библиотеки –България” – Етап 2011 г . Техническото оборудване на библиотеката позволява читателски запитвания и търсения да бъдат изпълнявани не само по традиционния заемен начин и в читалня, а да се търсят ресурси в специализирани портали, да се работи с електронни масиви. Библиотеката е оборудвана с 4 компютърни работни места с периферни устройства, с неограничена Интернет връзка, с копирна апаратура. Те са ползвани от 587 потребители. Проведени са индивидуални обучения за работа с компютър на хора от различни възрастови групи. Извършени са услуги на граждани за сканиране на документи и прехвърлянето им на преносим носител, или изпращането им по електронна поща, безплатно копиране на документи и материали в помощ на учениците от нашето село.

**Б. Отчет на дейността през 2018 година**

**а/ цифрови показатели:**

- библ. фонд - 10840

- читатели – 204

 - посещения – 2365

 - раздадена литература – 2945

 - новонабавена литература – 158 тома

**б/ дейности:**

 - проведени са четири библиотечни урока в библиотеката

- В културния календар на читалище „Пробуда 1908” присъстват разнообразни форми на работа: витрини, изложби, концерти, презентации, конкурси и други.

**ІІ. Художествено-творческа дейност**

 **Обща информация**

 В читалището работят 9 художествени колектива, които ежегодно имат десетки участия в концерти, публикации и награди от фестивали и конкурси, както на регионално, така и на национално и международно ниво:

## МлТС „Тракийка”

* 24 март - ПЪРВА ПРОЛЕТ –, р-т „Тракийски конник”
* 13 май - ТРЕТИ НАРОДЕН СЪБОР ПЛОВДИВ! – кв. Лаута
* 25 май - ВТОРИ НАЦИОНАЛЕН ФОЛКЛОРЕН ФЕСТИВАЛ „ГЕОРГИ ПЕНДОВ” –– Второ място в категория Танцови състави и парична награда в размер на 50 лв.
* 3 ТРАДИЦИОНЕН СЪБОР НА с. Поповица „Св. Дух”
* 22 юни – ХІV МЕЖДУНОРЕН ФОЛКЛОРЕН ФЕСТИВАЛ „ЕВРО ФОЛК-ЧЕРНО МОРЕ” - 2018 – Първа награда –Златен Орфей. Носител на голямата награда на фестивала „ГРАНД ПРИ”
* 6 - 10 септември - V. МЕЖДУНАРОДЕН ФОЛКЛОРЕН МУЗИКАЛЕН И ТАНЦУВАЛЕН ФЕСТИВАЛ "SEA, SONG AND DANCE FESTIVAL" Паралия, Лептокария   Гърция
* 5 октомври -  XIV-ти фолклорен събор "ЗЛАТНА ЕСЕН В СИМЕОНОВГРАД"
* 22 декември - КОЛЕДЕН КОНЦЕРТ- „И нека доброто продължи!”

## ДТС „Ритъм”

* 24 март - ПЪРВА ПРОЛЕТ –, р-т „Тракийски конник”
* 25 март - БЛАГОВЕЩЕНИЕ –, р-т „Явата”
* 13 май - ТРЕТИ НАРОДЕН СЪБОР ПЛОВДИВ! – кв. Лаута
* 25 май - ВТОРИ НАЦИОНАЛЕН ФОЛКЛОРЕН ФЕСТИВАЛ „ГЕОРГИ ПЕНДОВ” –– Първа награда в категория Танцови състави и парична награда в размер на 50 лв.
* 9 юни - ТРАДИЦИОНЕН СЪБОР на с. Поповица „Св. Дух”
* 22 юни – ХІV МЕЖДУНОРЕН ФОЛКЛОРЕН ФЕСТИВАЛ „ЕВРО ФОЛК-ЧЕРНО МОРЕ” - 2018
* 5 октомври -  XIV-ти фолклорен събор "ЗЛАТНА ЕСЕН В СИМЕОНОВГРАД"
* 22 декември - КОЛЕДЕН КОНЦЕРТ

##  ДТС „Хоп-троп”

* 18 март - ПЪРВА ПРОЛЕТ –, р-т „Тракийски конник”
* 13 май - ТРЕТИ НАРОДЕН СЪБОР ПЛОВДИВ! – кв. Лаута
* 25 май - ВТОРИ НАЦИОНАЛЕН ФОЛКЛОРЕН ФЕСТИВАЛ „ГЕОРГИ ПЕНДОВ”
* 9 юни - ТРАДИЦИОНЕН СЪБОР на с. Поповица „Св. Дух”
* 22 юни – ХІV МЕЖДУНОРЕН ФОЛКЛОРЕН ФЕСТИВАЛ „ЕВРО ФОЛК-ЧЕРНО МОРЕ” - 2018 - Лауреат – Първа степен
* 22 декември - КОЛЕДЕН КОНЦЕРТ- „И нека доброто продължи!”

##  ДТС „Гайтанче”

* 24 март - ПЪРВА ПРОЛЕТ –, р-т „Тракийски конник”
* 13 май - ТРЕТИ НАРОДЕН СЪБОР ПЛОВДИВ! – кв. Лаута
* 25 май - ВТОРИ НАЦИОНАЛЕН ФОЛКЛОРЕН ФЕСТИВАЛ „ГЕОРГИ ПЕНДОВ”
* 9 юни - ТРАДИЦИОНЕН СЪБОР на с. Поповица „Св. Дух”
* 22 декември - КОЛЕДЕН КОНЦЕРТ

## ПГ „Пъстра китка”

* 19 май – Събор с. Катуница
* 25 май - ВТОРИ НАЦИОНАЛЕН ФОЛКЛОРЕН ФЕСТИВАЛ „ГЕОРГИ ПЕНДОВ”
* 14 юли – Тринадесети регионален събор на пенсионерите „Св. Врач” – Община Куклен
* 17 септември – Национален фолклорен фестивал „Орфей пее с морето” – Приморско
* 5 октомври - XIV-ти фолклорен събор "ЗЛАТНА ЕСЕН В СИМЕОНОВГРАД" - Второ място, парична награда в размер на 60 лв.

## ПГ „Бяла лилия”

* 1 май - Празник на манастира Св. Атанасий и фолклорен събор - Златна ливада, община Чирпан
* 25 май - ВТОРИ НАЦИОНАЛЕН ФОЛКЛОРЕН ФЕСТИВАЛ „ГЕОРГИ ПЕНДОВ”
* 1 юли - 11-ти НФФ „Столетово пее и танцува 2018” с. Столетово, общ. Карлово
* **26 август -** Националният тракийски фолклорен събор „Богородична стъпка” – Старозагорски бани
* 4 октомври - XIV-ти фолклорен събор "ЗЛАТНА ЕСЕН В СИМЕОНОВГРАД” – гр. Симеоновград

## ГСГШП „Романтика”

* 7 октомври - НАЦИОНАЛЕН ФЕСТИВАЛ НА СТАРАТА ГРАДСКА ПЕСЕН „С ПЕСНИ ОТ СВИЛА – МИНАХА ГОДИНИ”- гр. Свиленград
* 22 декември - КОЛЕДЕН КОНЦЕРТ

## ЛТФ „Ентусиасти”

* 18 март ПЪРВА ПРОЛЕТ в р-т „Тракийски конник”
* 9 юни - ТРАДИЦИОНЕН СЪБОР на с. Поповица „Св. Дух”
* 22 декември - КОЛЕДЕН КОНЦЕРТ

## Клуб за пресъздаване на народни обичаи „Традиция”

* 21 януари – организиране и участие в празника „Ден на родилната помощ”
* 19 февруари – Обесването на Васил Левски – Параклис „Св. Никола”
* 3 март - **„3-ти март – пътят към свободата“ –**литературно четене на разкази, посветени на Освобождението и дискусия по повод Националния празник на България
* 8 март - Ден на жената
* 25 март – „Благовещение” – Традиционен празник организиран и провеждан в Поповица с участието на селата от Община Садово;
* 9 юни - ТРАДИЦИОНЕН СЪБОР на с. Поповица „Св. Дух”
* 21 ноември – Ден на християнското семейство

**● ПРОЕКТИ**

През отчетния година библиотеката кандидатства по проект „ Българските библиотеки – съвременни центрове за четене и информираност“ 2018 г. Министерство на културата одобри проекта на нашата библиотека с рег. № 76-00-3779/ 07.08.2018 г., като отпусна средства в размер 1536,00 лв. В началото на месец декември беше подписан договор **№ РД 11-06-604/ 03.12.2018 г**. между МК и НЧ „Пробуда 1908 г.“ с. Поповица на база на който сумата беше преведена по банковата сметка на читалището. Закупена е нова литература, с която се обогати библиотечния фонд. Всички библиотечни документи (книги) са обработени и записани в Инвентарна книга от № 1452 до № 1566 и в Книга за движение на библиотечния фонд. Документите, доказващи изпълнението на дейностите по проекта са:Копие на фактури и списък на закупената литература от „Издателска къща ХЕРМЕС” ООД на стойност 1536,01 лв.

Придобитите книги по проекта са предимно заглавия от учебно – помощна, справочна и художествена литература от която библиотеката се нуждаеше в значителна степен. Тъй като в с. Поповица няма друга библиотека, то читалищната изпълнява роля и на училищна. Предоставянето на информация от набавената нова литература, вече активно се ползва за ученици от начален, среден и горен курс. Това ще допринесе и за увеличаване на посещаемостта на потребителите на нашата библиотеката. В библиотечната ни работа винаги сме се водили от потребността на нашите читатели и максимално задоволяване на техните интереси. Благодарение на оказаната финансова помощ от Министерство на културата и успешното реализиране на проекта през 2018 г. библиотеката при НЧ „Пробуда 1908 г.” продължава уверено своята мисия да бъде център за обогатяване на социалната и образователна дейност и осигуряване на достъп до информация в населеното място.

Продължава и работата по Програма „Глоб@лни библиотеки – България”. Един проект, който даде много – и на потребителите, и на библиотеката и на жителите в населеното място. Проект, който превърна библиотеката освен в институция в която се събират, съхраняват и предлагат за ползване разнообразни материали и в съвременен информационен център, за който възрастта и етноса нямат значение. За нас е важно тук всеки да влиза с въпрос и да излиза с отговор, да влиза търсещ и да излиза намерил отговор на своите въпроси. Динамиката на живота в читалище е зададена от нашите потребители, всичко което вършим е с тях и за тях. Много активно се използва компютърната техника, предоставена на библиотеката по програма. Библиотекарят извършва консултации в помощ при търсене на работа в интернет, при изготвяне на документи за кандидатстване, проверка на здравноосигурителен статус и др.

 Във връзка с кандидатстването и финансиране на проекти пред ОФ "Пловдив 2019", нашето читалище подкрепи проектно предложение на Здравко Минчев в духа на доброто партньорство, че ще предоставим пространство за реализиране на творчески работилници и изложба на изделия изработени от вълна. За съжаление проекта не беше одобрен.

**● ОБУЧЕНИЯ**

През отчетния период библиотекаря участва в следните работни срещи организирани от Отдел "Методичен" при Народна библиотека "Иван Вазов" Пловдив:

-20 март 2018 година - работна среща за библиотекарите от Пловдивска област на тема: **„**Нова детска литература и иновативни подходи за насърчаване на детското четене“.

- 14 юни 2018 година - работна среща за библиотекарите от Пловдивска област на тема:„Пловдив чете - среща на библиотекари и издатели“.

- 22 ноември 2018 година - работна среща за библиотекарите от Пловдивска област на тема: **„**Нови проекти, услуги и дейности на Народна библиотека "Иван Вазов" Пловдив“.

 **● ДАРЕНИЯ**

Участието на момичетата в Пети международен фолклорен музикален и танцувален фестивал "SEA, SONG AND DANCE FESTIVAL" Паралия, Лептокария   Гърция стана възможно благодарение на дарителя „Агробул-Р” ООД с управител Георги Иванов Четинов, който предостави безвъзмездно парични средства в размер на 1000 лв./хиляда/ за покриване на разходи по участие на МлТС „Тракийка” на фестивал в Гърция. Превеждането на средствата по сметката на читалището стана с Договор за дарение от 27.08.2018 г.

Това е отчета на нашето читалище за изминала календарна година. Това са искрите, които отиват в пламъка на огъня който вече 110 години носи достойно своето име „НЧ „Пробуда 1908”. Тук се пази родовата памет, тук са корените, тук е бита и традицията, тук е иновацията, тук идват и хората, защото читалище си извоюва името на авторитетен културен институт, готов да приеме предизвикателствата на новото време , отговорно да се справи със сериозни теми и всичко това с цел да направим по красив делника и да изпълним със съдържание празника на местната ни общност .

м. февруари 2019 г. Изготвил отчета: Маринела Ставрева

с. Поповица

**КУЛТУРЕН КАЛЕНДАР НА НЧ „ПРОБУДА 1908”с. ПОПОВИЦА – 2019 г.**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 21.01.2019 г. | Читалището | **Ден на родилната помощ** - Възстановка на обичай и народно веселие | Читалищетои Пенсионерски клуб | 03110 218 |
| 14.02.2019 г. | Читалището | **„Най-хубавото вино е в Поповица”** Ритуално зарязване и конкурс | Кметство, читалище |  |
| 19.02.2019 г. | Параклис„Св. Никола”, местността Аязмото | **„Ти си с нас, Апостоле”!” –****Тържествено честване 146 години от обесването на Васил Левски:*** **Панахида**
* **Слово**
* **Рецитал**

пред барелефа на Параклиса„Св. Никола  | Кметство, читалище | „ |
| 23.02.2019 г. | Библиотеката | **„С романите за деца на** **Ерих Кестнер”**120 г. от рождението Презентация | Читалището  |  |
| 01.03.2019 г. | Читалището | **„Работилничка за мартенички”**Изработка и изложба | Читалището  |  |
| 23.03.2019 г. | Ресторант „Тракийски конник” | **„Пролетен бал”**Традиционен празник | Читалището  |  |
| 25.03.2019 г. | Ресторант „Явата” | **Благовещение –** Фолклорно веселие с участието на пенсионери от Община Садово  | Читалището и Пенсионерски клуб | „ |
| 02.04.2019 г.  | Библиотеката | **„В света на приказките с великия разказвач Х.К. Андерсен”**Презентация | Читалището  | „ |
| 02.04.-06.04.2019 г.  | Библиотеката | **Седмица за насърчаване на четенето** | Читалището  | „ |
| Месец април 2019 г. | Читалището | **„110 години НЧ „Пробуда 1908 г. – съкровищницата в село Поповица”**Юбилеен концерт  | Читалището  |  |
| 11.05.2019 г. |  Читалището | **„Спомен за първите апостоли - Просветители български”**Тържество посветено на светите братя - Кирил и Методий | Читалището | „ |
| 20.05.2019 г. | Библиотеката | **220 г. от рождението на Оноре дьо Балзак**Витрина | Читалището |  |
| 24.05.2019 г. | Читалището | **„Език свещен на моите деди!”**Тържествена програма | Училището съвместно с читалището |  |
| 08.06.2019 г. | Центъра на селото | **„Свети Дух - Традиционен народен събор на село Поповица”**Празнична програма **–**участие на художествените колективи към читалището, спортни мероприятия,фолклорно веселиеи др. | Кметство, читалище |  |
| 25.06.2019 г. | Библиотеката | **110 г. от рождението на Димитър Димов** Витрина | Читалището |  |
| 15.09.2019 г. | Библиотеката |  **100 г. от рождението на Николай Хайтов**Литературно четене | Читалището |  |
|  24.10.2019 г. | Библиотеката | **„Ние врабчетата ”** 90 г. от рождението на Йордан Радичков**Презентация** | Читалището | „ |
| .01.11.2019 г.  | Читалището | **Празничен концерт на самодейните състави към читалището** | Читалището | „ |
| 20-25.12.2019 г. | Читалището | **Коледно тържество** | Читалището | „ |

 **ИЗГОТВИЛ: МАРИНЕЛА СТАВРЕВА**

 **Библиотекар при НЧ”Пробуда 1908” с. Поповица**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**СПИСЪЧЕН СЪСТАВ НА НАСТОЯТЕЛСТВОТО И ПРОВЕРИТЕЛНАТА КОМИСИЯ**

ЧИТАЛИЩНО НАСТОЯТЕЛСТВО:

 1. Георги Борисов Ташев - Председател

 2. Маринела Андонова Ставрева – секретар

 3. Васил Огнянов Хайверов

 4. Веска Колева Мирчева

 5. Тодорка Ангелова Калоферова

 6. Татяна Асенова Благоева

 7. Иванка Колева Боева

ПРОВЕРИТЕЛНА КОМИСИЯ:

1. Йорданка Василева Давчева - Председател на ПК

2. Eмануил Костадинов Ташев - Член

3. Гергана Колева Колева - Член

###